Käesoleva lepingu lahutamatuks osaks on tingimused:

#### Lemmiklooma võtja kohustub:

- 1. Hoolitsen minule loovutatud looma eest hästi, järgides Eesti Vabariigis kehtivat loomakaitseseadust, minu elukohas kehtivat kasside ja koerte pidamise eeskirja ja teisi lemmiklooma pidamisel kehtivaid loomakaitse ja -heaolu alaseid õigusakte. Tagan oma lemmikloomale kõik tema heaoluks vajaliku.
- 2. Valin endale sobiva veterinaarkliiniku ja registreerin võetud looma kliiniku patsiendina, tagamaks loomale regulaarse veterinaarjärelevalve. Jälgin, et loom saaks kindlate ajavahemike järel (kõige enam iga kolme aasta tagant) uuesti vaktsineeritud. Looma haigestumisel kontakteerun koheselt veterinaariga. Olen teadlik, et loomadel võib olla peitehaigusi ning jälgin looma tervist ja käitumist, et avastada haigused võimalikult vara ja tagada loomale vajalik ravi.
- 3. Kui mulle on loovutatud kassipoeg, võtan hiljemalt kassipoja aastaseks saamisel (soovitame siiski peale poolt aastat) ühendust Cats Help MTÜ esindajaga ja teavitan teda kassipoja steriliseerimise/kastreerimise kuupäevast ning selleks valitud kliinikust. Soovi korral aitab Cats Help MTÜ sobiva kliiniku leidmisel. Käesolevale lepingule allakirjutamisega Garanteerin, et Cats Help Mtü-st võetud loom ei saa kunagi järglasi!
- 4. Järgin Vabariigi Valitsuse 16. aprilli 2002 määrust nr 130 hulkuvate loomade kohta ja oma elukohajärgse omavalitsuse vastavaid eeskirju. Tallinna linna koerte ja kasside pidamise eeskirja punkt 4.2 sätestab: 'hulkuv loom on märgistamata loom, kelle omanikku ei ole võimalik tuvastada või loomapidaja juurest lahti pääsenud loom, kes viibib omaniku või looma eest vastutava isiku juuresolekuta väljaspool loomapidajale kuuluvat või tema kasutuses olevat territooriumi .' Seetõttu kohustun hoidma mulle loovutatud looma ainult endale kuuluval või minu kasutuses oleval territooriumil ja takistama igati tema hulkuma minemist. Hulkuvad loomad kuuluvad kehtivate seaduste järgi igas omavalitsuses püüdmisele ja varjupaik kohustub neid hoidma 14 päeva, peale mida võib looma hukata. Varjupaigad tegutsevad aktiivselt paljudes maakondades ning CATS HELP MTÜ põhikirja üheks eesmärgiks on ennetada eraisikutele loovutatud lemmikloomade tänavale sattumist ja seeläbi tekkivat ohtu nende tervisele ja elule.
- 5. Looma kadumise, raske haigestumise või ootamatu surma puhul teavitan Cats Help MTÜd. Looma kadumise korral teen kõik endast oleneva, et loom leida. Siia hulka kuulub nii reaalne looma otsimine väljas, kuulutuste paigaldamine kui ka kuulutamine sotsiaalmeedia (selle olemasolul) gruppides. Samuti teavitan looma kadumisest koheselt kohaliku omavalitsuse hulkuvate loomadega tegelevat asutust. Haigestumise korral tegutsen koheselt seistes looma heaolu ja tervise eest.
- 6. Juhul, kui mul ei ole looma asjaolude kokkulangemise tõttu võimalik edasi pidada ning olen hoolikalt läbi mõelnud kõik võimalused, teavitan sellest viivitamatult Cats Help MTÜ-d. MTÜ kohustub uude perre loovutatud looma tagasi võtma, kui loom sinna mingil põhjusel ei sobi või pere soovib loomast loobuda. Siiski pean arvestama mõistliku reageerimisajaga. Looma ümber kolimine võib võtta aega päevi. See aeg olen kohustatud endiselt katma mulle loovutatud looma ülalpidamisega kaasnevad kulud ning hoolitsen looma heaolu eest. Mul ei ole õigust võetud looma hukata, tekitada talle kannatusi, välja visata, varjupaika viia . või anda edasi uuele omanikule
- 7. Aasta möödumisel looma võtmisest või miks mitte ka varem, annan Cats Help MTÜle teada looma käekäigust. Võimalusel saadan loomast ka fotosid ja kirjeldusi looma elust, et motiveerida ja julgustada ka teisi inimesi Cats Help MTÜ kaudu looma võtma ja aidata niimoodi kaasa Eesti lemmikloomakultuuri paranemisele ja kodutute loomade hulga vähenemisele meie tänavatel.